நீ வருவாய்

நீ வருவாய் மார்கண்டேயன் நீ வருவாய் என . . .! நீ சென்ற வழியெல்லாம் தேடிப்பார்க்கிறேன்! நீ வந்த வழியெல்லாம் வந்துபோகிறேன்! நீ வாழ்ந்த வாசலில் விழியை விதைக்கிறேன்! நீ வாசம் வீசிய இடங்களிலிருந்து சுவாசம்பெறுகிறேன்! நீ புன்னகை வீசிய இடங்களில் எல்லாம் பூத்துக்குலுங்குகிறேன் ! நீ பிரிக்கப்பட்ட இடத்திலிருந்து பிரியமுடியாமல் தவிக்கிறேன்! நீ கொடுத்த நம்பிக்கையால் மட்டுமே உயிர் வாழ்கிறேன்! என்றாவது ஒரு நாள் நீ வருவாய் . . .! நீ இருந்த இடங்களில் நான் இறந்தும் இருக்கின்றேன் ! நீ இல்லாத இடங்களில் நான் இருந்தும் இறந்திருக்கிறேன்! என்ற என் இருப்பை உறுதி செய்ய! என்றாவது ஒரு நாள் நீ வருவாய்